**Stillingsutlysning kirkemusiker/organist i Sel 30 % stilling**

Kan du spille orgel/piano og kan tenke deg ei 30 % fast stilling som kirkemusiker/organist i kirka i Sel?

Sel kommune har ca. 6000 innbyggere og ligger nord i Gudbrandsdalen omkranset av nasjonalparker på alle kanter. Otta er sentrum, og her ligger også kirkekontoret. Det er tre menigheter i Sel; Heidal, Nord-Sel og Sel sokn, med hver sine kirker. I tillegg har vi Sjoa kapell, Bykirka, som er et kirkerom i kontorlandskapet, Høvringen fjellalter (ute) og to private kapell. Instrumentene består av et Robert Gustavsson-orgel fra 1991 med 17 stemmer i Heidal kirke, et Bruno Christensen-orgel fra 1980 med 10 stemmer i Sel kirke og et orgel fra Norsk orgel-harmonium-fabrikk 1978 med 6 stemmer i Nord-Sel kirke. Staben består ellers av sokneprest, to saksbehandlere, tre kirketjenere, kirkeverge, diakon, menighetspedagog og altså organist 1 og 2. Prost og prostiprest har også kontor sammen med oss. Organistene har hjemmekontor.

Arbeidsoppgavene

* Spille til gudstjenester, vielser, begravelser i turnus med organist 1
* Styrke sang- og musikkarbeidet i menighetene ved å bidra i arbeidet med forsangertjeneste, salmekvelder, trosopplæringstiltak, konserter m.m. så langt stillingen rekker.

Kvalifikasjoner

* Beherske orgel og piano (prøvespill i forbindelse med intervju)
* Medlemskap i Den norske kirke
* Personlig egnethet vil bli vektlagt
* Søker må disponere bil

Vi tilbyr

* En allsidig og meningsfull jobb
* Arbeidsfellesskap med resten av staben og med frivillige medarbeidere
* Lønn og godtgjørelser i henhold til Kirkens arbeidsgiverforenings hovedtariffavtale
* Pensjonsordning i KLP
* Det må påregnes kvelds- og helgearbeid

Kontaktperson: Kirkeverge Jorunn Dagsloth Elvestad, tlf. 975 68 447.

Søknad med CV, kopi av attester og vitnemål og minimum to referanser sendes til

post.sel@kirken.no innen 7. september 2020.